CELEX: 32016D0265
Language: bg
Date: 2016-02-25 00:00:00
Title: Решение за изпълнение (ЕС) 2016/265 на Комисията от 25 февруари 2016 година за одобряване на двигател-генератора MELCO като иновативна технология за намаляване на емисиите на CO2 от леки пътнически автомобили съгласно Регламент (ЕО) № 443/2009 на Европейския парламент и на Съвета (Текст от значение за ЕИП)

26.2.2016   
            
            
               BG
            
            
               Официален вестник на Европейския съюз
            
            
               L 50/30
            
         РЕШЕНИЕ ЗА ИЗПЪЛНЕНИЕ (ЕС) 2016/265 НА КОМИСИЯТА
   от 25 февруари 2016 година
   за одобряване на двигател-генератора MELCO като иновативна технология за намаляване на емисиите на CO2 от леки пътнически автомобили съгласно Регламент (ЕО) № 443/2009 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 443/2009 на Европейския парламент и на Съвета от 23 април 2009 г. за определяне на стандарти за емисиите от нови леки пътнически автомобили като част от цялостния подход на Общността за намаляване на емисиите на CO2 от лекотоварните превозни средства (1), и по-специално член 12, параграф 4 от него,
   като има предвид, че:
   
               (1)
            
            
               На 27 май 2015 г. доставчикът Mitsubishi Electric Corporation (MELCO), представляван в Европейския съюз от Mitsubishi Electric Automotive Europe B.V. („заявителят“), е подал заявление за одобряване за втората му иновативна технология: двигател-генератора MELCO. Пълнотата на заявлението бе оценена в съответствие с член 4 от Регламент за изпълнение (ЕС) № 725/2011 на Комисията (2). Беше установено, че заявлението е пълно и времето, с което разполагаше Комисията за оценката му съгласно член 10, параграф 2 от посочения регламент, започна да тече на 28 май 2015 г.
            
         
               (2)
            
            
               Заявлението беше оценено в съответствие с член 12 от Регламент (ЕО) № 443/2009, Регламент за изпълнение (ЕС) № 725/2011 и Техническите указания за изготвяне на заявления за одобряване на иновативни технологии съгласно Регламент (ЕО) № 443/2009 (3) („техническите насоки“). Предоставената в заявлението информация показва, че са изпълнени условията и критериите, посочени в член 12 от Регламент (ЕО) № 443/2009 и в членове 2 и 4 от Регламент за изпълнение (ЕС) № 725/2011.
            
         
               (3)
            
            
               Генериращата функция на двигател-генератора MELCO е сходна с тази на обичаен алтернатор. В сравнение с базовите алтернатори този двигател-генератор намалява загубите в медта на статора чрез статор със свръхвисок коефициент на запълване, произведен чрез метод със свръхвисока плътност на навиване на намотката и чрез нова двояко действаща охлаждаща конструкция. Също така той намалява загубите в желязото на статора чрез тънък магнитопровод на статора от висококачествена стомана. На последно място, той намалява загубите чрез нов тип модул с MOS (метал-оксид-полупроводник) полеви транзистори.
            
         
               (4)
            
            
               Заявителят е доказал, че двигател-генераторът от вида, описан в заявлението, е инсталиран в не повече от 3 % от новите леки пътнически автомобили, регистрирани през референтната 2009 година в съответствие с член 2, параграф 2, буква а) от Регламент за изпълнение (ЕС) № 725/2011.
            
         
               (5)
            
            
               За да се определи намаляването на емисиите на CO2, осигурявано от иновативната технология, когато е монтирана в превозно средство, е необходимо да се дефинира базова технология, с която да бъде сравнявана ефективността на иновативната технология, както е предвидено в членове 5 и 8 от Регламент за изпълнение (ЕС) № 725/2011. В съответствие с опростения подход, избран от заявителя и описан в техническите насоки, е целесъобразно като базова технология да се разглежда алтернатор за 12 V с к.п.д. 67 %, както е посочено от заявителя.
            
         
               (6)
            
            
               Заявителят е представил методика за изпитване и изчисляване на намаляването на емисиите на CO2, включваща формули, които са в съответствие с формулите, описани в техническите насоки за опростения подход по отношение на ефективни алтернатори. С цел точното определяне на статистическата значимост, във формулата обаче следва да се отчете също така и необходимостта да се направи оценка на масата на двигател-генератора в сравнение с масата на базовия алтернатор (т.е. 7 kg). С цел да се гарантира, че са използвани едни и същи коефициенти за претегляне и стойности на честотата на въртене, производителят следва, за целите на удостоверяване на намаляването на загубите, да представи доказателства, че интервалите на честотата на въртене на двигател-генератора MELCO са съпоставими с интервалите, приложими за алтернаторите. Такава методика на изпитване ще осигури резултати, които са проверими, възпроизводими и съпоставими, и е в състояние реалистично да демонстрира ползите от иновативната технология по отношение на емисиите на CO2 при голяма статистическа значимост, в съответствие с член 6 от Регламент за изпълнение (ЕС) № 725/2011.
            
         
               (7)
            
            
               В този контекст заявителят е показал по задоволителен начин, че намаляването на емисиите, постигнато с иновативната технология, е най-малко 1 g CO2//km.
            
         
               (8)
            
            
               Намалението, дължащо се на иновативната технология, може да бъде частично демонстрирано чрез стандартния цикъл на изпитване и поради това крайното общо намаление за целите на сертифицирането на превозно средство, оборудвано с иновативната технология, в съответствие с член 11 от Регламент за изпълнение (ЕС) № 725/2011, следва да се определя в съответствие с член 8, параграф 2, втора алинея от посочения регламент за изпълнение.
            
         
               (9)
            
            
               Докладът за проверката, изготвен от независимия и сертифициран орган UTAC, потвърждава констатациите, направени в заявлението.
            
         
               (10)
            
            
               Поради това Комисията счита, че не следва да се повдигат възражения по отношение на одобряването на въпросната иновативна технология.
            
         
               (11)
            
            
               За целите на определянето на общия код за екологични иновации, който да бъде използван в съответните документи за одобряване на типа в съответствие с приложения I, VIII и IX към Директива 2007/46/ЕО на Европейския парламент и на Съвета (4), следва да бъде посочен индивидуален код, който да бъде използван за иновативната технология, одобрена посредством настоящото решение,
            
         ПРИЕ НАСТОЯЩОТО РЕШЕНИЕ:
   Член 1
   1.   Двигател-генераторът MELCO, описан в заявлението, подадено от Mitsubishi Electric Automotive Europe B.V., представляващо Mitsubishi Electric Corporation (MELCO) в Съюза, предназначен за използване в превозни средства от категория M1, се одобрява като иновативна технология по смисъла на член 12 от Регламент (ЕО) № 443/2009.
   2.   Намалението на емисиите на CO2 в резултат на използването на двигател-генератора, посочен в параграф 1, се определя съгласно методиката, описана в приложението.
   3.   Кодът за екологични иновации, който трябва да бъде вписан в документацията за одобряване на типа на одобрената с настоящото решение за изпълнение иновативна технология, е „16“.
   Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
      Съставено в Брюксел на 25 февруари 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 140, 5.6.2009 г., стр. 1.
   
      (2)  Регламент за изпълнение (ЕС) № 725/2011 на Комисията от 25 юли 2011 г. за установяване на процедура за одобрение и сертифициране на иновативни технологии за намаляване на емисиите на CO2 от пътнически автомобили съгласно Регламент (ЕО) № 443/2009 на Европейския парламент и на Съвета (ОВ L 194, 26.7.2011 г., стр. 19).
   
      (3)  https://circabc.europa.eu/d/a/workspace/SpacesStore/42c4a33e-6fd7-44aa-adac-f28620bd436f/Technical%20Guidelines%20February%202013.pdf
   
      (4)  Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (ОВ L 263, 9.10.2007 г., стр. 1).
   
      ПРИЛОЖЕНИЕ
      1.   ВЪВЕДЕНИЕ
      С цел определянето на намаляването на емисиите на CO2, които могат да бъдат отдадени на използването на двигател-генератора в превозно средство M1, е необходимо да се уточни следното:
      
                  1)
               
               
                  условията на изпитване;
               
            
                  2)
               
               
                  изпитвателно оборудване;
               
            
                  3)
               
               
                  определяне на ефективността на иновативната технология и на базовата технология;
               
            
                  4)
               
               
                  изчисляване на намаляването на емисиите на CO2;
               
            
                  5)
               
               
                  изчисляване на статистическата грешка и значение на резултатите.
               
            2.   СИМВОЛИ, ПАРАМЕТРИ И ЕДИНИЦИ
      
         Латински символи
      
      
                  
                     
               
               
                  —
               
               
                  намаляване на емисиите на CO2 [g CO2/km]
               
            
                  CO2
                  
               
               
                  —
               
               
                  Въглероден диоксид
               
            
                  CF
               
               
                  —
               
               
                  Коефициент на преобразуване (l/100 km) — (g CO2/km), gCO2/l съгласно посоченото в таблица 3
               
            
                  h
               
               
                  —
               
               
                  Честота съгласно посоченото в таблица 1
               
            
                  I
               
               
                  —
               
               
                  Сила на тока, при която се извършва измерването [A]
               
            
                  m
               
               
                  —
               
               
                  Брой на измерванията на извадката
               
            
                  M
               
               
                  —
               
               
                  Въртящ момент (Nm)
               
            
                  n
               
               
                  —
               
               
                  Честота на въртене [min– 1] съгласно посоченото в таблица 1
               
            
                  P
               
               
                  —
               
               
                  Мощност (W)
               
            
                  
                     
               
               
                  —
               
               
                  Стандартно отклонение на к.п.д. на двигател-генератора [%]
               
            
                  
                     
               
               
                  —
               
               
                  Стандартно отклонение от средната стойност на к.п.д. на двигател-генератора [%]
               
            
                  
                     
               
               
                  —
               
               
                  Стандартно отклонение на стойностите на общото намаляване на емисии на CO2 [g CO2/km]
               
            
                  U
               
               
                  —
               
               
                  Изпитвателно напрежение, при което се извършва измерването [V]
               
            
                  v
               
               
                  —
               
               
                  Средна скорост на движение по новия европейски цикъл на движение (NEDC) [km/h]
               
            
                  VPe
                  
               
               
                  —
               
               
                  Действителна консумация на гориво за единица енергия мощност [l/kWh] съгласно посоченото в таблица 2
               
            
                  
                     
               
               
                  —
               
               
                  Чувствителност на изчисленото намаляване на емисиите на CO2, свързани с ефективността на двигател-генератора
               
            
         Гръцки символи
      
      
                  Δ
               
               
                  —
               
               
                  Разлика
               
            
                  ηB
                  
               
               
                  —
               
               
                  К.п.д. на базовия алтернатор [%]
               
            
                  ηMG
                  
               
               
                  —
               
               
                  К.п.д. на двигател-генератора [%]
               
            
                  
                     
               
               
                  —
               
               
                  Средна стойност на к.п.д. на двигател-генератора в работна точка i [%]
               
            
         Индекси
      
      Индекс (i) се отнася за работна точка
      Индекс (j) се отнася за измерване на извадката
      
                  MG
               
               
                  —
               
               
                  Двигател-генератор
               
            
                  m
               
               
                  —
               
               
                  Механичен
               
            
                  RW
               
               
                  —
               
               
                  Действителни експлоатационни условия
               
            
                  TA
               
               
                  —
               
               
                  Условия на одобрение на типа
               
            
                  B
               
               
                  —
               
               
                  Базова стойност
               
            3.   УСЛОВИЯ НА ИЗПИТВАНЕТО
      Условията на изпитване трябва да отговарят на изискванията, посочени в стандарта ISO 8854: 2012 (1).
      4.   ИЗПИТВАТЕЛНО ОБОРУДВАНЕ
      Изпитвателното оборудване трябва да бъде в съответствие със спецификациите, определени в ISO 8854:2012 (1).
      5.   ИЗМЕРВАНИЯ И ОПРЕДЕЛЯНЕ НА К.П.Д.
      К.п.д. на двигател-генератора се определя в съответствие с ISO 8854:2012, с изключение на елементите, посочени в настоящия параграф.
      На органа по одобряването на типа се предоставят доказателства, че скоростта на двигател-генератора е съвместима с описаната по-долу. Измерванията се провеждат на различни работни точки i, определени в таблица 1. Силата на тока на двигател-генератора се определя като половината от номиналния ток за всички работни точки. За всяка скорост напрежението и токът на изхода на двигател-генератора трябва да се поддържат постоянни, при напрежение от 14,3 V.
      
         Таблица 1
      
      
         Работни точки
      
      
                  Работна точка
                  i
               
               
                  Продължителност
                  [s]
               
               
                  Честота на въртене
                  ni [min– 1]
               
               
                  Честота
                  hi
                  
               
            
                  1
               
               
                  1 200
               
               
                  1 800
               
               
                  0,25
               
            
                  2
               
               
                  1 200
               
               
                  3 000
               
               
                  0,40
               
            
                  3
               
               
                  600
               
               
                  6 000
               
               
                  0,25
               
            
                  4
               
               
                  300
               
               
                  10 000
               
               
                  0,10
               
            К.п.д. се изчислява в съответствие с формула 1.
      
         Формула 1
      
      
         
      Всички измервания на к.п.д. се извършват последователно най-малко пет (5) пъти. Трябва да бъде изчислена средната стойност от измерванията за всяка работна точка ().
      К.п.д. на двигател-генератора (ηMG) се изчислява в съответствие с формула 2.
      
         Формула 2
      
      
         
      Двигател-генераторът води до спестяване на механична енергия при действителни експлоатационни условия (ΔPmRW) и условия на одобрение на типа (ΔPmTA), както е посочено във формула 3.
      
         Формула 3
      
      ΔPm = ΔPmRW – ΔPmTA
      
      където спестената механична енергия при действителни експлоатационни условия (ΔPmRW) се изчислява в съответствие с формула 4, а спестената механична енергия при условията на одобряване на типа (ΔPmTA) се изчислява по формула 5.
      
         Формула 4
      
      
         
      
         Формула 5
      
      
         
      където
      
                  PRW
                  
               
               
                  :
               
               
                  Консумация на мощност при действителни експлоатационни условия [W], която е 750 W
               
            
                  PTA
                  
               
               
                  :
               
               
                  Консумация на мощност при условията на одобряване на типа [W], която е 350 W
               
            
                  ηB
                  
               
               
                  :
               
               
                  Ефективност на базовия алтернатор [%], която е 67 %
               
            6.   ИЗЧИСЛЯВАНЕ НА НАМАЛЯВАНЕТО НА ЕМИСИИТЕ НА CO2
      
      Намаляването на CO2 на двигател-генератора се изчислява по следната формула:
      
         Формула 6
      
      
         
      където
      
                  v
               
               
                  :
               
               
                  Средна скорост на движение по новия европейски цикъл на движение (NEDC) [km/h],която е 33,58 km/h
               
            
                  VPe
                  
               
               
                  :
               
               
                  Действителна консумация на гориво за единица енергия мощност [l/kWh] съгласно посоченото в следната таблица 2
                  
                     Таблица 2
                  
                  
                     Действителна консумация на гориво за единица енергия
                  
                  
                              Тип двигател
                           
                           
                              Действителна консумация на гориво за единица енергия (VPe)
                              [l/kWh]
                           
                        
                              Бензин
                           
                           
                              0,264
                           
                        
                              Бензин с турбокомпресор
                           
                           
                              0,280
                           
                        
                              Дизелово гориво
                           
                           
                              0,220
                           
                        
            
                  CF
               
               
                  :
               
               
                  Коефициент на преобразуване (l/100 km) — (g CO2/km) [gCO2/l] съгласно посоченото в следната таблица 3
                  
                     Таблица 3
                  
                  
                     Коефициент на преобразуване за горива
                  
                  
                              Вид гориво
                           
                           
                              Коефициент на преобразуване (l/100 km) — (g CO2/km) (CF)
                              [gCO2/l]
                           
                        
                              Бензин
                           
                           
                              2 330
                           
                        
                              Дизелово гориво
                           
                           
                              2 640
                           
                        
            7.   ИЗЧИСЛЯВАНЕ НА СТАТИСТИЧЕСКАТА ГРЕШКА
      Статистическите грешки в резултатите от методиката на изпитване, дължащи се на измерванията, трябва да бъдат определени количествено. За всяка работна точка стандартното отклонение се изчислява по следната формула:
      
         Формула 7
      
      
         
      Стандартното отклонение на к.п.д. на двигател-генератора () се изчислява по формула 8:
      
         Формула 8
      
      
         
      Стандартното отклонение на стойността на к.п.д. на двигател-генератора () води до грешка в намаляването на емисиите на CO2 (). Тази грешка се изчислява по формула 9:
      
         Формула 9
      
      
         
      8.   СТАТИСТИЧЕСКА ЗНАЧИМОСТ
      За всеки тип, вариант и версия превозно средство, оборудвано с двигател-генератор, трябва да се демонстрира, че грешката в намаленията на CO2, изчислена по формула 9, не е по-голяма от разликата между общото намаление на CO2 и прага за минималното намаление, посочен в член 9, параграф 1 от Регламент (ЕС) № 725/2011 (вж. формула 10).
      
         Формула 10
      
      
         
      където:
      
                  МT
               
               
                  :
               
               
                  Минимален праг (gCO2/km), който е 1 gCO2/km
               
            
                  
                     
               
               
                  :
               
               
                  Корекционен коефициент за CO2 вследствие на положителната разлика в масите между двигател-генератора и базовия алтернатор. За  се използват данните от таблица 4.
                  
                     Таблица 4
                  
                  
                     Корекционен коефициент за CO2 вследствие на допълнителната маса
                  
                  
                              Вид гориво
                           
                           
                              Корекционен коефициент за CO2 вследствие на допълнителната маса ()
                              [g CO2/km]
                           
                        
                              Бензин
                           
                           
                              0,0277 · Δm
                           
                        
                              Дизелово гориво
                           
                           
                              0,0383 · Δm
                           
                        
            В таблица 4 с Δm е посочена допълнителната маса, дължаща се на монтирането на двигател-генератора. Това е положителната разлика между масата на двигател-генератора и масата на базовия алтернатор. Масата на базовия алтернатор е 7 kg.
      9.   ДВИГАТЕЛ-ГЕНЕРАТОР, МОНТИРАН В ПРЕВОЗНИ СРЕДСТВА
      Органът за одобрение на типа трябва да сертифицира намаляването на емисиите на CO2 въз основа на измервания на двигател-генератора и базовия алтернатор чрез методиката за изпитване, определена в настоящото приложение. Когато намаляването на емисиите на CO2 са под праговата стойност, посочена в член 9, параграф 1, се прилага член 11, параграф 2, втора алинея от Регламент (ЕС) № 725/2011.
      
         (1)  ISO 8854:2012 Пътни превозни средства — Алтернатори с регулатори — Методи за изпитване и общи изисквания
      Референтен номер ISO 8854:2012, публикуван на 1 юни 2012 г.